**Αθήνα:** 02.08.2021

**ΑΝΑΚΟΙΝΩΣΗ**

**Παράταση καταβολής συντάξεων αναπηρίας και προνοιακών παροχών σε χρήμα σε άτομα με αναπηρία έως τις 30.9.2021**

Η Εθνική Συνομοσπονδία Ατόμων με Αναπηρία ενημερώνει *ότι η διοίκηση του e-ΕΦΚΑ ενημερώνει ότι σύμφωνα με την απόφαση 55268/27-7-2021 των Υφυπουργών Εργασίας κ. Δόμνας-Μαρίας Μιχαηλίδου και κ. Παναγιώτη Τσακλόγλου παρατείνεται έως την* ***30η Σεπτεμβρίου 2021*** *η καταβολή των συντάξεων αναπηρίας και των προνοιακών παροχών σε χρήμα, σε άτομα με αναπηρία, που χορηγεί ο Οργανισμός Προνοιακών Επιδομάτων και Κοινωνικής Αλληλεγγύης (ΟΠΕΚΑ), καθώς και όλων εν γένει των επιδομάτων που χορηγούνται λόγω αναπηρίας, η πιστοποίηση της οποίας πραγματοποιείται από τις υγειονομικές επιτροπές του Κέντρου Πιστοποίησης Αναπηρίας (ΚΕ.Π.Α.).*

*Η ανωτέρω απόφαση κρίθηκε αναγκαία στο πλαίσιο προστασίας του εισοδήματος των ευάλωτων κοινωνικά ομάδων εν μέσω υγειονομικής κρίσης.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |